**Thomas Corwin**, også kjent som **Tom Corwin** og **The Wagon Boy**,[] (født 29. juli 1794 i Bourbon County i Kentucky, død 18. desember 1865 i Washington, D.C.) var en amerikansk advokat og politiker innenfor whigpartiet og senere Det republikanske partiet, kjent som landets 20. finansminister under presidenten Millard Fillmore i perioden mellom 23. juli 1850 til 6. mars 1853.

Biografi
--------

Corwin deltok under den britisk-amerikanske krig i 1812, hvor han tjenestegjorde som *wagon boy* under general William Henry Harrisons armé. Corwin innledet senere sin karriere som advokat i Lebanon i Ohio, og ble tatt inn i advokatforeningen i 1817. I perioden mellom 1818 til 1828 var han aktor i Warren County. Mellom 1822 og 1823 samt i 1829 var han medlem av *Ohio House of Representatives*, som er underhuset i delstaten Ohios lovstiftende forsamling. Han var videre medlem av representantenes hus for whigpartiet i perioden 1831 til 1840, før han deretter ble valgt som guvernør av Ohio i 1840 etter at Corwin hadde beseiret den sittende guvernøren Wilson Shannon. Han satt likevel bare i to år før han tapte mot Shannon under guvernørvalget i 1842. 

### Finansminister

I 1845 ble Corwin medlem av USAs senat for whigpartiet i Ohio, et embete han hadde til 1850. Han avgikk fra senatet etter å ha akseptert utnevnelsen til å bli landets neste finansminister under president Millard Fillmore i kort tid etter at president Zachary Taylor hadde avgått med døden. Corwin hadde sin tro på moderate tollsatser akkurat som han forgjenger William M. Meredith, men ville ikke gjøre noen drastiske endringer av frihandelsloven fra 1846. Ettersom kongressen ble kontrollert av Det demokratiske partiet var heller ikke drastiske lovendringer mulig. Corwin avgikk som finansminister i 1853 etter at demokratene gjenopptok regjeringsmakten.

Etter whigpartiets nedgang ble Corwin medlem av Det republikanske partiet, og som republikaner ble han igjen medlem av representantenes hus i perioden 1859 til 1861. Fra 1861 til 1864 var han USAs minister til Mexico, utnevnt av president Abraham Lincoln. Corwin var positiv til Mexico ettersom han som senator hadde ytret seg som en motstander av den meksikansk-amerikanske krigen. I 1861, rett før krigsutbruddet av den amerikanske borgerkrigen ett tillegg til USAs grunnlov som skulle forby andre tillegg til grunnloven som hadde med slaveri å gjøre, med det ønske om å forhindre krigsutbruddet. Corwins tillegg ble riktignok godkjent av kongressen, men delstatene rakk aldri å ta stilling til dette før krigen brøt ut. Corwin arbeidet som advokat i Washington D.C. hvor han døde den 18. desember 1865.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Thomas-Corwin, besøkt 9. oktober 2017[Hentet fra Wikidata]
2. 1 2   Find a Grave, Find a Grave 21707, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6g44nwk, besøkt 9. oktober 2017[Hentet fra Wikidata]

Eksterne lenker
---------------

* (en) Thomas Corwin – kategori av bilder, video eller lyd på Commons Rediger på Wikidata

* (en) Thomas Corwin – galleri av bilder, video eller lyd på Commons Rediger på Wikidata
* (en) Thomas Corwin hos Amerikas forente staters kongress' biografiske kartotek Rediger på Wikidata

* (en) Thomas Corwin hos American National Biography Rediger på Wikidata
* (en) Treas.gov – Thomas Corwin (1850–1853) – Biografien til Corwin hos U.S. Department of the Treasury.
* (en) Millercenter.org – Thomas Corwin (1850–1853) – Biografien til Meredith hos Miller Center of Public Affairs.

  


| * v
* d
* r
USAs finansministre |
| --- |
|  | Hamilton **·** Wolcott Jr. **·** Dexter **·** Gallatin **·** Campbell **·** Dallas **·** Crawford **·** Rush **·** Ingham **·** McLane **·** Duane **·** Taney **·** Woodbury **·** Ewing **·** Forward **·** Spencer **·** Bibb **·** Walker **·** Meredith **·** Corwin **·** Guthrie **·** Cobb **·** Thomas **·** Dix **·** Chase **·** Fessenden **·** McCulloch **·** Boutwell **·** Richardson **·** Bristow **·** Morrill **·** Sherman **·** Windom **·** Folger **·** Gresham **·** McCulloch **·** Manning **·** Fairchild **·** Windom **·** Foster **·** Carlisle **·** Gage **·** Shaw **·** Cortelyou **·** MacVeagh **·** McAdoo **·** Glass **·** Houston **·** Mellon **·** Mills **·** Woodin **·** Morgenthau **·** Vinson **·** Snyder **·** Humphrey **·** Anderson **·** Dillon **·** Fowler **·** Barr **·** Kennedy **·** Connally **·** Shultz **·** Simon **·** Blumenthal **·** Miller **·** Regan **·** Baker **·** Brady **·** Bentsen **·** Rubin **·** Summers **·** O'Neill **·** Snow **·** Paulson **·** Geithner **·** Lew **·** Mnuchin **·** Yellen |  |

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** US Congress
 |